open-index/open-wikipedia-markdown huggingface dataset:
Varmblodig

**Varmblodig** kan referere til:

* Jevnvarm (homoiotermi) eller varmblodig (endotermi), dyret selv regulerer kroppstemperaturen.
* Varmblodstraver, en hurtig travhest, som ved siden av kaldblodstraveren utgjør de to retningene innenfor travhestmiljøet.
Britt Boutros-Ghali

**Britt Boutros-Ghali** (født Britt Bang Paulsen, 1937) er en norsk kunstner (maler) bosatt i Kairo i Egypt. Hun er gift med egypteren Raouf Boutros-Ghali, og er dermed svigerinne til tidligere generalsekretær i FN, Boutros Boutros-Ghali.

Britt Boutros-Ghali er oppvokst i Sortland. Sin første separatutstilling hadde hun i 1965 i Galerie de l'Universitée i Paris. Hun har hatt utstillinger i Frankrike, England, Tyskland, Spania, USA, Norge og Egypt. I 1996 fikk hun St. Olavs Orden for sitt bidrag til kunsten.

Høsten 2005 ble 46 oljemalerier av Britt Boutros-Ghali stjålet fra en container i Harstad. Maleriene var verd ca. 2 millioner kroner, og de var sendt fra Kairo for å stilles ut i Galleri Nord-Norge i Harstad. Bare fem av maleriene kom til rette etter tyveriet.

## Referanser
Kirkpatrick Macmillan

**Kirkpatrick Macmillan** (født 2. september 1812 i Keir, Dumfries and Galloway, Skottland, død 26. januar 1878 i Keir) var en skotsk smed som har blitt gitt æren for den moderne sykkelen, som han lagde rundt 1840. Forgjengeren hadde trehjul, det var ikke mulig å styre forhjulet, og hadde ikke pedaler, slik at rytteren måtte skyve fra med bena. Macmillan skulle reparere noen av disse syklene, og fikk da ideen sin. Han la til pedaler og aksling, slik at bakhjulet fikk mer kraft. Macmillan vant det første sykkelløpet med pedalsykler i 1842.

## Referanser


## Eksterne lenker
*  Biografi på «Great Scots»
*  Biografi på bbc.co.uk
*  ''A quiet blacksmith who never publicly pedalled his invention'' -artikkel i The Schotsman, 11. juni 2005
*  ''Scotland: Birthplace of the Bicycle''
*  Familien Macmillans gravsted
*  ''MacMillan's bicycle'' -artikkel på Bob Shavers blogg
Franz Berwald

**Franz Adolf Berwald** (født 23. juli 1796 i Stockholm, død 3. april 1868) var en svensk komponist og fiolinist med tyske aner.

Av sin samtid ble Franz Berwald aldri anerkjent, men i ettertid regnes Berwald som en av de viktigste svenske komponistene på 1800-tallet. Stilmessig var han spesiell, med en slags personlig videreutvikling av wienerklassisisme. Likevel hadde han stor påvirkningskraft på andre komponister.
 
Blant hans verk finner man fire symfonier, to operaer, to operetter, en septett, to strykekvartetter.

Franz Berwald har gitt navn til Berwaldhallen i Stockholm, som huser Sveriges Radios symfoniorkester.

## Referanser


## Eksterne lenker
* 
*
Norsk klippfiskmuseum

**Norsk klippfiskmuseum** ligger ved Vågen i Kristiansund, og er etablert som en del av Nordmørsmusea. Museet er viet historien om produksjon av klippfisk i Kristiansund.

## Milnbrygga og Milnbergan
Museet holder til i *Milnbrygga*, en autentisk klippfiskbrygge fra midt på 1700-tallet. Milnbrygga er en sjøbod, bygd i laftet tømmer og med store svalganger på langs. Ordet *brygge* betyr på Nordmøre og i Kristiansund et hus, en sjøbod, som står plassert i landskapet slik at den har direkte *tilflot*, dvs. at båter og fartøyer kan legges direkte inntil bygningen slik at lasting og lossing foregår direkte mellom bygning og båt.

Milnbrygga er et viktig kulturminne. Til brygga hører klippfiskbergene Milnbergan, med vaskeplass og tørkeplass for fisk. Anlegget ligger sentralt ved havna, midt i Kristiansunds bybilde. På Milnbergan står bl.a. vaktstua fra Varden fra 1808.

På Milnbrygga har det blitt produsert klippfisk siden før 1749, da den skotske klippfiskkjøpmannen William Gordon reiste bryggas eldste deler. Bygningen fikk navn etter Walter Miln, som var en senere eier, og også var en av de skotske klippfiskkjøpmennene. 

## Klippfiskfestival

### Bacalaofestival på Klippfiskmuseet
I en årrekke har det blitt arrangert bacalaofestival på og rundt Klippfiskmuseet. På festivalen konkurrerer firmaer og klippfiskelskere om å lage den beste bacalaoen, som på norsk betegner en gryterett av klippfisk.

### Klippfiskdagan rundt om i Kristiansund
Våren 2021 ble det kjent at lokale krefter innen næringslivet og organisasjonslivet på Nordmøre, med Norges Råfisklag i spissen, hadde startet forberedelsene til en ny festival kalt «Klippfiskdagan». Formålet med nysatsingen var å «skape ny aktivitet og nye arbeidsplasser på Nordmøre.». Den nye festivalen ble arrangert for første gang i juni 2022, og arrangementet ble gjentatt i 2023, 2024 og 2025. Klippfiskdagan foregår rundt omkring i Kristiansund; Klippfiskmuseet har siden 2022 samarbeidet med arrangementskomiteen bak Klippfiskdagan, og fra 2023 har museet og Klippfiskdagan-arrangørene tatt ansvar for to dager hver av den til sammen fire dager lange festivalen.

## Referanser


## Litteratur
* Karl Ragnar Gjertsen: *Bacalao Superior Sin Espinas. Om tilvirkning av klippfisk*. Årbok for Nordmøre 1992, s. 160 – 192. 
* Christ Allan Sylthe: *Den nordmørske svalgangsbrygga*. Årbok for Nordmøre 1992, s. 79 – 148.

## Eksterne lenker
* Norsk klippfiskmuseum 
* Visit Norway om Klippfiskmuseet
* Klippfiskmuseets blogg
* Bilder av Milnbrygga i Digitalt museum
Fotballklubben Vesterålen

**Fotballklubben Vesterålen** eksisterte mellom 2000 og høsten 2005. Klubben var en overbygningsklubb med spillere fra flere av fotballklubbene i Vesterålen. Klubben ble stiftet 1. januar 2000 og tok Sortland ILs plass i serien samme år. Samarbeidet mellom fotballklubbene fungerte imidlertid ikke spesielt godt, og suksessen  uteble. FK Vesterålen vedtok å legge ned driften høsten 2005, etter at klubbens gjeld var gjort opp. Våren 2006 tok Sortland IL over plassen i serien igjen.

FK Vesterålens draktfarger var blå skjorte og svarte bukser. Klubbens hjemmebane var Sortland idrettspark, men klubben spilte også enkelte hjemmekamper på andre baner i Vesterålen når Sortland idrettspark ikke var brukbar.
Sosialiseringsagent

En **sosialiseringsagent** er et enkeltmenneske, en gruppe, institusjon eller lignende som har som formål å lære individer ulike normer og regler innenfor et fastsatt hierarki, samfunn eller kultur.
I sosiologien skiller en gjerne mellom primære og sekundære sosialiseringsagenter. Primære sosialiseringsagenter er de som lærer oss grunnleggende ferdigheter og normer (oppdragelsen), mens sekundære sosialiseringsagenter i hovedsak går på spesifikke ferdigheter innenfor et fastsatt fagområde.
Arendals Museum

**Arendals Museum** ble etablert i 1832 med *Arendals skoles offentlige Bibliothek og Museum* som sitt fulle navn. Dette er de eldste røttene bak dagens institusjon Aust-Agder museum og arkiv med hovedsete i Arendal. 

Bak etableringen sto Alexander Christian Møller, Morten Smith Dedekam, Jacob Thue, Andreas Faye og Otto Vincent Lange. Dedekam ble museets første konservator. Museet var det tredje offentlige museum i en by i Norge utenom hovedstaden. Fra før hadde kun Bergen og Trondheim fått museum. Alexander Møller var eidsvollsmann og muligens var det nettopp den kontakten han der fikk med andre fremtredende kulturhistorisk interesserte menn, som stortingspresident W.F.K. Christie, som kan ha vært den utløsende faktor til dannelsen av museum i Arendal. Christie var initiativtakeren til opprettelsen av Bergens Museum i 1825, dette igjen inspirert av British Museum fra 1819.

En viktig inspirasjonskilde må også ha vært Andreas Fayes reise til Danmark, Tyskland, Italia og Frankrike i 1831 der han besøkte universiteter, oppsøkte Goethe og studerte allmueskolevesenet i Preussen og Sachsen for etter hjemkomsten var han med på å stifte Arendals Museum i 1832. 

Fra grunnleggelsen var dette en ABM-institusjon (ABM: Arkiv, Bibliotek, Museum) som hadde spiren i seg til byens museum, arkiv og bibliotek. I 1907 ble Arendal bibliotek skilt ut som en egen institusjon etter krav fra Kirkedepartementet. I 1951 skiftet institusjonen navn til Aust-Agder-Museet og i 1958 ble Aust-Agder-Arkivet en egen institusjon. Museet og arkivet ble i 2003 igjen samlet under navnet Aust-Agder kulturhistoriske senter, som i 2015 endret navn til KUBEN, og ble en del av den konsoliderte enheten Aust-Agder museum og arkiv. 

I 1840 flyttet Arendals Museum inn i eget hus bygd til å romme samlingene. Kitty Kallevig ga tomt til ny museumsbygning på Kjeglebanen på toppen av Tyholmen, og den nye bygningen fikk navnet Doctor Alexander Møllers Minde etter en av museet stiftere, eidsvollsmann og lege Alexander Møller. I denne bygningen holdt museet og biblioteket til fram til 1882.

I 1882 flyttet museet over i den nye skolebygningen, der utstillingene var i over 50 år. I 1939 ble det vedtatt å flytte museet til Langsæ gård i utkanten av Arendal sentrum. Det ble etablert en stiftelse der Aust-Agder fylke deltok og forpliktet seg til å støtte museumsarbeidet. Planer ble lagt for et stort friluftsmuseum, et fylkesmuseum, på Langsæ, der Kuben (Arendal) i dag ligger. 

## Referanser


## Eksterne lenker
* Aust-Agder kulturhistoriske senter - Historien om Aust-Agder kulturhistoriske senter IKS
Ernest Borgnine

**Ernest Borgnine** (født **Ermes Effron Borgnino** 24. januar 1917 i Hamden i Connecticut, død 8. juli 2012 i Los Angeles) var en amerikansk skuespiller.

## Liv og virke
### Bakgrunn
Ernest Borgnine var sønn av italienske innvandere. Faren Camillo Borgnino stammet fra Ottiglio, moren Anna Boselli fra en adelsfamilie i det norditalienske Carpi ved Modena.

I år 1935, ved 18 års alder, vervet Borgnine seg i US Navy, og der tjenestegjorde han til krigsslutt. Etter en kort tids arbeide i forskjellige fabrikker begynte han ved en teaterskole.

### Skuespiller
Etter teaterutdannelsen arbeidet han ved forskjellige teatre og tok de jobber han kunne få. Hans gjennombrudd kom i 1949, da han fikk en rolle som mannlig sykepleier i stykket *Harvey*. I 1951 flyttet Borgnine til Los Angeles i den hensikt å forsøke å gjøre karriere innen filmbransjen. Det store gjennombruddet kom med rollen som sersjant Fatso Judson i *Herfra til evigheten* (1953). Han medvirket i ca. 140 filmer og TV-produksjoner.

I 1977 gjorde han rolleinnsats som den romerske centurionen i *[[Jesus fra Nasaret (miniserie)|Jesus fra Nasaret]]*.

Borgnine vant både Oscar, BAFTA og Golden Globe for sin rolle som Marty Piletti i filmen *[[Marty]]* (1955). Han hadde sentrale roller i filmer som *[[Herfra til evigheten]]* (1953), *[[Bad Day at Black Rock]]* (1955), *[[Vikingene (film)|Vikingene]]* (1958), *[[Torpedo Run]]* (1958), *[[Flyet som forsvant]]* (1965), *[[12 fortapte menn]]* (1967), *[[S.O.S. Nordpolen]]* (1968), *[[Den ville gjengen]]* (1969), *[[S.O.S. Poseidon]]* (1972), *[[Convoy (1978)|Convoy]]* (1978) og *[[Escape from New York]]* (1981).

Borgnine hadde hovedrollen i TV-seriene *[[McHale's Navy]]* (1962-66) og *[[Future Cop]]* (1977), samt en fremtredende rolle i 80-talls-serien *[[Airwolf]]* (1984-86). I 2009 hadde han et par gjesteopptredener i serien *[[Akutten]]*, som var blant hans siste opptredener på TV.

Borgnine har fått en stjerne på Hollywood Walk of Fame. Han giftet seg med norskfødte Tova Træsnæs i 1973. Hun var hans femte hustru.

## Priser og nominasjoner

Borgnine vant 1955 Oscar for beste mannlige hovedrolle for sin rolle som Marty Piletti i filmen *[[Marty]]*.

For sitt bidrag til filmindustrien mottok Ernest Borgnine en stjerne på Hollywood Walk of Fame ved 6324 Hollywood Blvd. I 1996, ble han tatt inn i Western Performers Hall of Fame ved National Cowboy & Western Heritage Museum i Oklahoma City i Oklahoma.

Borgnine ble beæret med Screen Actors Guild Life Achievement Award under den 17. årlige SAG Awards, avholdt den 30. januar 2011.

## Referanser


## Eksterne lenker
*
Aysgarth-fallene

**Aysgarth-fallene** (engelsk: **Aysgarth Falls**) er en foss med tre fall i elven Ure i Yorkshire Dales i England. De strekker seg over nesten halvannen kilometer, og har meget høy vannføring i vått vær.

Fallene har tiltrukket besøkende i mer enn to århundre. John Ruskin, J.M.W. Turner og William Wordsworth er blant de som har vært der og beskrevet fallene i lyriske vendinger. En scene i *[[Robin Hood – tyvenes prins|Robin Hood: Tyvenes prins]]* ble spilt inn ved det øvre fallet. 

Langs fallene går det stier hvor man får utsikt over elven. Det er rik flora og fauna der. St. Andrew's kirke ligger like ved, og har en av de største kirkegårdene i England. 

I fjernsynsprogrammet *[[Seven Natural Wonders]]* ble Aysgarth-fallene tatt med som et av undrene i nord.

## Eksterne lenker
*
Silvía Nótt

**Silvía Nótt Sæmundsdóttir** (også kjent som **Silvia Night**) er kunstnernavnet til artisten Ágústa Eva Erlendsdóttir (født 1982). Sæmundsdóttir representerte Island under Eurovision Song Contest 2006 i Athen i Hellas. Hun vant den nasjonale finalen 2006 med 70 prosent av nesten  avgitte stemmer.

I teksten til vinnerbidraget «Til hamingju Ísland» (engelsk versjon: «Congratulations») omtales hun flere ganger som vinneren av Eurovision Song Contest.

Under oppholdet i Athen fremstod Erlendsdóttir overfor teknikere og journalister – i rollen som artisten Silvia Night – som frekk og provoserende. Flere var ikke klar over at Silvía opptrådte som en rollefigur, og i mediene ble hun omtalt som en problematisk og ubehøvlet person. Hennes opptreden i semifinalen 18. mai 2006 ble møtt med høylytte mishagsytringer fra publikum. De europeiske fjernsynsseerne lot seg heller ikke imponere, med 13. plass i avstemningen kvalifiserte hun seg ikke til finalen.

## Eksterne lenker
*
Wenyan

**Wenyan** eller **klassisk kinesisk** (kinesisk: 文言文, pinyin: *Wényánwén*, «litteraturspråk») skiller seg sterkt fra moderne kinesisk standardtalemål både i grammatikk og ordforråd. Det bygger på hvordan kinesisk ble skrevet og talt for over 2000 år siden. Språket ble brukt i klassisk kinesisk litteratur og ble brukt som administrasjonsspråk i Kina, Korea, Japan og Vietnam inntil 1900-tallet. Grundig kjennskap til klassisk kinesisk var en forutsetning for å kunne bestå de svært krevende embetseksamener som til og med Q&#299;ng-dynastiet regulerte rekrutteringen til administrative stillinger i Kina. Derfor er det illustrerende å sammenligne dette språkets rolle i Øst-Asia med den dominerende rolle som latin spilte i samme tidsspenn i Vest-Europas historie. 

Etter revolusjonen i 1912 ble det igangsatt flere moderniseringsprogrammer for å bringe kinesisk mer i samsvar med moderne talespråk. 

## Klassisk kinesisk utenfor Kina
* I Korea er klassisk kinesisk kjent som Hanmun
* I Japan er det omtalt som Kanbun (漢文) 
* I Vietnam brukes begrepet Chữ nho (字儒)

## Eksterne lenker
* Universitetet i Oslo tilbyr studiet KIN2111 – Klassisk kinesisk språk
* Intervju med Professor i Klassisk kinesisk ved UiO, Christoph Harbsmeier: Klassisk kinesisk taper mot det moderne
Anthony Coburn

**Anthony Coburn** (født 10. desember 1927 i Melbourne i Victoria i Australia, død 28. april 1977 i Canterbury i Kent i England) var en australsk skribent og produsent for TV. Han jobbet som slakterassistent i Australia før han begynte å skrive i 1950-årene og flyttet til Storbritannia, hvor han fikk jobb hos BBC Television. Det var mens han jobbet der at han ble involvert i utviklingen av science fiction-serien *[[Doctor Who]]* i 1963.

Sammen med David Whitaker, seriens manusredigerer, utviklet han formatet og karakterene for serien, noe som ble startet av lederne i BBC Drama. Det var tilsynelatende Coburns idé at tardisen skulle se ut som en telefonkiosk. Han fikk denne idéen etter å ha gått en tur og sett en slik kiosk på gata. Det var også hans idé at Susan skulle være Doktorens barnebarn fordi han var urolig over hvilke seksuelle konnotasjoner det faktumet at en gammel mann reiste med en tenåring, kunne frembringe.

Coburn skrev to hele historier for serien, *[[An Unearthly Child]]* og *The Robots* (også kjent som *The Masters of Luxor*). Bare *An Unearthly Child* ble produsert. Det var den aller første *Doctor Who*-historien som ble laget, selv om Coburn og produsentene ikke var sikre på at den prehistoriske rammen historien hadde ville slå an. *The Robots* ble utsatt flere ganger og til slutt vraket. Etter dette sluttet Coburn å jobbe for serien. *The Robots* ble utgitt av Titan Books som *The Masters of Luxor* i 1990-årene, som en del av deres *Doctor Who*-manuskriptserie.

Mens Coburn jobbet med *Doctor Who*, forlot han BBC og begynte å jobbe som frilanser. Det neste tiåret jobbet han på mange forskjellige TV-serier, både som produsent og skribent. I begynnelsen av 1970-årene skapte og produserte han den populære dramaserien *Warship*, som fant sted på skip som tilhørte den britiske Royal Navy.

Coburn døde av et hjerteinfarkt i 1978 mens han gjorde seg klar til å ta over som produsent for *[[Z-Cars]]*.

## Referanser


## Eksterne lenker
*
Kisdon Force

**Kisdon Force** er en serie fossefall i elven Swale i Swaledale i England. De ligger i nasjonalparken Yorkshire Dales, omkring 500 meter nedenfor landsbyen Keld i North Yorkshire.

Fallene er omkring ti meter høye. Langs bredden vokser forskjellige løvtresorter, og det går en sti langs elven fra Keld. Mange av de som går fottur langs Pennine Way besøker fallene, siden den lengste turstien går langs dem. 

Andre fossefall i elven Swale er East Gill Force, Catrake Force og Wain Wath Force. Alle disse ligger i et område hvor elven skjærer gjennom et kalksteinsområde mellom Kisdon og Rogan's Seat. Navneleddet *force* kommer av norrønt «fors», som på norsk har blitt «foss». 

## Eksterne lenker
*
Sophie Aldred

**Sophie Aldred** (født 20. august 1962 i Greenwich i London i England) er en skuespillerinne og hallodame på TV. Hun er mest kjent for å ha spilt Ace i science fiction-serien *[[Doctor Who]]*. Hun ble født i Greenwich og vokste opp i Blackheath, London.

Etter å ha gått på Blackheath High School, studerte hun drama ved Universitetet i Manchester. Hun begynte å jobbe i barneteater og fikk i 1987 rollen som Ace i *Doctor Who*.

Aldred spilte Ace i seriens ni siste historier. Ace var en tenåring, som kom fra vestsiden av London. Doktoren fant henne mens hun serverte milkshake på en isbelagt planet i historien *[[Dragonfire]]* og hun ble med Doktoren på hans eventyr frem til serien ble lagt ned i 1989. Historiene hun var med i utforsket Aces karakter i en grad som ikke tidligere hadde vært gjort med noen andre av Doktorens følgesvenner.

Både før og etter *Doctor Who* har Aldred hatt en variert og travel karriere innen TV, særlig i barneprogrammer hvor hun presenterte pedagogiske program som *Corners*, *Melvin and Maureen's Music-a-grams* og *Words and Pictures*. Hun har også jobbet innen radio og teater. I 1993 spilte hun Ace i veldedighetspesialen *[[Dimensions in Time]]* og hun har også spilt denne rollen i flere av *Doctor Who*-hørespillene produsert av Big Finish Productions.

Hun skrev referanseboken *Ace, The Inside Story of the End of An Era* med Mike Tucker i 1996. Den ble utgitt av Virgin Publishing (ISBN 1-85227-574-X).

Sophie Aldred giftet seg med Vince Henderson 12. juli 1997. De har en sønn, Adam.

## Eksterne lenker
* 
* 
* The Sophie Aldred Page
Rajasthan

**Rajasthan** (**[[hindi]]: राजस्थान**) er en delstat i India. Med et areal på 342&nbsp;239 km² er det den største delstaten. Rajasthan grenser i nord mot Punjab, i nordøst mot Uttar Pradesh og Haryana, i sydøst mot Madhya Pradesh, i sydvest mot Gujarat og i vest mot Pakistan (provinsene Sind og Punjab).

Rajasthans hovedstad er Jaipur. 

## Historie

Det er arkeologiske spor etter mennesker i området som strekker seg kanskje 100&nbsp;000 år tilbake i tiden.

Rajputer (kongssønner) er opphav til navnet *Rajputana* som Rajasthan hadde tidligere. Rajputdynastier regjerte i området fra omkring det 6. århundre. Rajputana motstod de muslimske angrepene som ellers la Nord-India under islamsk innflytelse og styre. I det 16. århundre hadde Rajputana sitt høydepunkt og var under Rana Sangram Singh en kort tid forent. 

Rajputkongene aksepterte britisk overhøyhet tidlig i det 19. århundre. Den største delen av dagens Rajasthan ble organisert under Rajputana Agency.


## Geografi

Fjellkjeden Aravalli krysser Rajasthan nesten fullstendig fra sydvest til nordøst. Fjellet Abu (1722 moh) ligger i den sydvestlige enden av fjellkjeden ikke langt fra grensen til Gujarat. Tre femtedeler av Rajasthan ligger nordvest for fjellkjeden og to femtedeler øst og syd for den.

### Den nordvestlige delen
Den nordvestlige delen er stort sett tørr, med mye sand og dominert av ørkenen Thar. Den strekker seg videre inn i Pakistan. Ørkenen skyldes at Aravallifjellene danner en regnskygge fra monsunen som kommer fra sydvest med fuktig luft fra Arabiahavet. Ørkenen er tynt befolket, med Bikaner som den største byen.

Mellom ørkenen og fjellene ligger et område med krattskog. Dette er også et tørt område og har mindre enn 750 mm nedbør i et gjennomsnittlig år. Om sommeren kan temperaturen overstige 45º C og om vinteren kan temperaturen synke under frysepunktet. Regionene Godwar, Marwar og Shekhawati ligger i denne sonen i likhet med byen Jodhpur.

Elven Luni, med sideelver, er det største systemet av elver i regionene Godwar og Marwar. De renner fra de vestlige fjellsidene av Aravallifjellene ned til de våtmarkene Rann of Kutch i Gujarat. Elven Ghaggar som stammer fra Haryana renner ut i ørkenen. Den er tidvis uttørret.

### Den sydlige og østlige delen
Fjellkjeden og landet øst og syd for den er våtere en ørkenen og de halvtørre områdene på den andre siden, og er følgelig også mer fruktbar. Det finnes tørr tropisk skog hvor det vokser både teak og akasietrær. Grenseområdet mot Gujarat ligger fra ca. 100 moh og er preget av bakker. Dette området, Vagad, er sammen med Abufjellet det våteste og mest skogkledde i Rajasthan. Lenger nord finner vi Mewar regionen, hvor byene Udaipur og Chittaurgarh ligger. På grensen mot Madhya Pradesh ligger Hadoti regionen. Nord for disse to regionene er Dhundhar regionen, hvor hovedstaden Jaipur ligger. Mewat er den østligste regionen og grenser mot Haryana og Uttar Pradesh. 

Elver i denne delen av Rajasthan er Banas og Chambal. Disse renner ut i Ganges.

### Største byer

## Økonomi
Jordbruk er den viktigste næringen, og industrien er liten.

## Referanser


## Eksterne lenker
* 
* Rajasthan Turistinfo
Due (etternavn)

**Due** er et etternavn for flere personer:

* Alette Due (1812–1887), norsk sanger og komponist
* Beathe Due (1971), norsk informatiker
* Eilif Due (1893–1964), norsk banksjef
* Else Barratt-Due (1954), norsk instruktør, dramaturg, produsent en kursleder
* Frederik Due (1796–1873), norsk statsminister, diplomat, artillerioffiser og kunstner
* Hans Due (1874–1916), norsk friidrettsutøver
* Henrik Adam Due (1891–1966), norsk fiolinist og musikkpedagog
* Maria Due (1980), norsk vokalist og musiker
* Paul Due (1767–1815),  norsk arkitekt
* Paul Armin Due (1835–1919), norsk arkitekt
* Reidar Due (1922–2021), norsk politiker
* Reidar Due (1862–1953), norsk børskommissær og forretningsmann
* Stephan Barratt-Due (1956), norsk fiolinist og musikkpedagog
Cautley Spout

**Cautley Spout** er et fossefall som ligger 8 kilometer nordøst for byen Sedbergh i Howgill Fells i England. Området har tradisjonelt tilhørt West Riding of Yorkshire, men tilhører nå Cumbria. Det ligger i den vestre utkanten av nasjonalparken Yorkshire Dales. Fallet er på 199 meter, og fossen regnes som den høyeste i England over bakkenivå. (Gaping Gill på Ingleborough har et høyere fall, men går ned i et hull i bakken.)

## Referanser
DVD-utgivelser av Doctor Who

Dette er en liste over *[[Doctor Who]]*-historier som er tilgjengelig på DVD. De fleste DVD-ene ble utgitt først i Storbritannia (sone 2) og senere utgitt i Australia og New Zealand (sone 4) og Nord-Amerika (sone 1). Bortsett fra forskjellene på omslaget, er innholdet identisk i alle utgavene. Det eneste unntaket er *[[The Five Doctors]]* hvor sone 1-utgaven har et kommentatorspor, med Peter Davison og Terrance Dicks, som ikke er på de andre utgavene.

Det er også mindre variasjoner relatert til feil på sone 2-utgavene, men som ble korrigert på sone 1-utgaven (*[[The Caves of Androzani]]* og *[[Remembrance of the Daleks]]*). Det er også en feil i videoen på sone 1-utgaven av episoden *The Wheel of Fortune* fra historien *[[The Crusade]]* (omtrent ti minutter inn i episoden) i DVD-settet *Lost in Time*. Denne feilen er ikke på sone 2-versjonen.

Sone 2-platene er også kodet for sone 4 så disse er identiske. Det finnes to unntak. Sone 4-versjonen av *[[Vengeance on Varos]]* har produksjonstekst på episode 2, sone 2-versjonen mangler teksten for andre halvdel av episoden. Det andre unntaket er *Remembrance of the Daleks*, hvor sone 4-versjonen bruker en NTSC-master på grunn av en feil i sone 2-versjonen og problemer med å lisensiere musikk.

__NOTOC__


## Fotnoter



## Eksterne lenker

* Steve Manfred's ''Doctor Who'' DVD FAQ &ndash; en hyppig oppdatert side med informasjon om alle nordamerikanske utgivelser.
* The TARDIS Library &ndash; En guide til bøker, videoer og hørespill relatert til *Doctor Who*.
Hollywood Walk of Fame

**Hollywood Walk of Fame** er et system av terrazzofliser nedfelt i fortauene langs Hollywood Boulevard og Vine Street i Hollywood, som fungerer som utmerkelser innen ulike underholdningsbransjer.

Blant de kvadratiske sorte terrazzoflisene har noen rosa stjerner med messingdetaljer. På hver stjerne står navnet på personen som er blitt hedret og et symbol som viser innen hvilken bransje utmerkelsen gjelder. Per 2015 blir fem ulike symboler brukt:
::  *Filmkamera* for filmbransjen
::  *Fjernsyn* for TV-bransjen
::  *Grammofonplate* for musikkbransjen
::  *Mikrofon* for radiobransjen
::  *Komedie/tragediemasker* for levende teater (innført i 1984)

Hollywood Walk of Fame ble påbegynt i 1958. Per 2015 er det over 2&nbsp;500 stjerner på Hollywood Walk of Fame. 193 personer har fått mer enn én stjerne, og én person, Gene Autry, har fått hele fem stjerner, én i hver kategori. Flere fiktive figurer har blitt beæret med en stjerne; Mikke Mus, Hakke Hakkespett, Ole Brumm, Donald Duck, Snurre Sprett, Kermit, Lassie, C-3PO, The Rugrats, Simpsons og Snehvit. Kirsten Flagstad og Sonja Henie er de eneste fra Norge som har fått en stjerne.

## Historie

Idéen om å ha stjerner i fortauet ble fremsatt i 1953, og det er E. M. Stuart som blir kreditert for å ha kommet med forslaget. Han var frivillig president i Hollywoods handelskammer (Hollywood Chamber of Commerce), og argumenterte med at et slikt fortau ville bli en attraksjon som ville forsterke byens tilknytning til film og glamour i hele verden. Diskusjoner om utforming, inklusjonskriterier og finansiering fulgte. For å demonstrere for bystyret og publikum hvordan det ville bli seende ut, ble åtte stjerner avduket på Hollywood Boulevard ved Highland avenue den 15. august 1958. De åtte som ble beæret med en stjerne her var Olive Borden, Ronald Colman, Louise Fazenda, Preston Foster, Burt Lancaster, Edward Sedgwick, Ernest Torrence, og Joanne Woodward. Den første som fikk navnet sitt på en stjerne på den «egentlige» Walk of Fame var regissøren Stanley Kramer, 28. mars 1960. På senhøsten hadde arbeidet kommet såpass langt at det ble besluttet å foreta en offisiell innvielse av fortauene. Seremonien fant sted 23. november 1960 i forbindelse med Hollywoods juleparade. Arbeidet med Hollywood Walk of Fame var ikke fullført før våren 1961 da 1 558 stjerner var lagt ned.

I 1962 fikk Hollywoods handelsstandforening ansvaret for å videreutvikle og avgjøre fremtidige inklusjoner i Walk of Fame. Først 11. desember 1968 ble neste stjerne lagt ned (for Richard D. Zanuck), og avdukingsseremonier ble etter dette mer vanlige. 2. november 2015 fikk tegneseriefiguren Snoopy sin stjerne på Hollywood Walk of Fame . Dette var stjerne nummer 2&nbsp;563, og det blir avduket i gjennomsnitt 24 nye stjerner hvert år.

## Se også
*Liste over stjerner på Hollywood Walk of Fame

## Referanser


## Kilder
*Hollywood Walk of Fame - History Besøkt 22. november 2015

## Eksterne lenker
* 
* Hollywood Walk of Fame - Offisielt nettsted Besøkt 22. november 2015
Ath

**Ath** (flamsk: *Aat*) er en by og kommune i provinsen Hainaut i Belgia. Byen ligger ved elven Dender. Byen er kjent som risenes (kjempenes) by etter en årviss festival der store figurer av Goliat, og andre er med. Byen startet rundt en festning der steintårnet er fra tidlig 1100-tall.

## Referanser



## Eksterne lenker
*
Dender

**Dender** er en elv i Belgia og renner gjennom distriktene Hainaut og Øst-Flandern. Dender er 65 kilometer lang.
Game (musiker)

**Jayceon Terell Taylor** (født 29. november 1979), bedre kjent som **The Game (eller Chuck Taylor)**, er en amerikansk rapper fra Compton, Los Angeles, California. Hans gjennombrudd kom i 2005 med debutalbumet *[[Documentary]]*, som ble nominert til to Grammypriser. Debuten ble fulgt opp av albumene Doctor's Advocate  i 2006, L.A.X. i 2008 og R.E.D. Album i 2011. Alle hans soloalbum, bortsett fra LAX, debuterte som nummer én på Billboardlisten i USA. LAX debuterte på andreplassen. Game startet i 2002 eget plateselskap kalt Black Wall Street Records. Han er kjent for å ha satt vestkystrap tilbake på kartet, etter at artister fra sørstatene og østkysten har preget hiphop-scenen.

__TOC__
Game ble sparket fra G-Unit for å angivelig ha vært illojal mot gruppen. Det ble etter hvert uenighet mellom G-Unit og Game, som er blitt en av de største kranglene (*beef*) i hiphopens historie. Ut av denne ble det startet en anti-G-Unit-"kampanje" skapt av The Game, nemlig G-Un**o**t.

Game hadde en tatovering av en sommerfugl under høyre øye, til minne om hans avdøde bestemor. Senere tatoverte han logoen til Los Angeles Dodgers over, for å vise at han var «The face of LA». Under det andre øyet har han tatovert en tåre. Tåren er ikke fylt med blekk hvilket betyr at han sørger over et tap av et familiemedlem eller nære venner. Han har også tatovert bildet av Michael Jackson etter at han med Chris Brown, P. Diddy, Boyz II Men og Usher laget minnesangen «Better On The Other Side» etter Jacksons død. Game er en stor fan av Michael Jackson og har pratet med ham på telefon da Michael prøvde å få ham og 50 cent til å bli venner igjen. De to skværet opp etter Jacksons død. Han har også tatovert logoen til plateselskapet sitt, Black Wall Street, og «G-Unit» på kroppen, og også en tatovering av hans idol og favorittrapper, Eazy-E.

## Diskografi
### Album
* *[[The Documentary]]* (2004)
* *[[Doctor's Advocate]]*(2006)
* *[[L.A.X.]]* (2008)
* *[[The R.E.D album]]* (2011)
* *[[Jesus Piece]]* (2012)
**The Documentary 2* (2015)
**The Documentary 2.5* 2015)
**1992* (2016)
**[[Born 2 Rap]]* (2019)

### Uavhengige album
* *[[Untold Story]]* (2004)
* *[[Untold Story vol.2]]* (2005)
* *[[West Coast Ressurection]]* (2005)
* *[[G.A.M.E.]]*

### Mixtapes
* *Westside Story* (2004)
* *Stop Snitchin–Stop Lyin* (2006)
* *The R.E.D. Room* (2010)
* *Brake Lights* (2010)
* *Purp & Patron* (2011)
* *Purp & Patron: The Hangover* (2011)
* *Hood Morning (No Typo): Candy Coronas* (2011)
**OKE* (2013)
**NWA2016* (2016)

## Referanser


## Eksterne lenker
* 
* 
* 
*
Vostok 5

**Vostok 5** var betegnelsen på en sovjetrussisk romferd i 1963.
Det var den 5. bemannede ferden i Vostok-programmet og den lengste av alle i programmet.

## Mannskap
*Valerij Bikovskij

*Reservepilot: Boris Volinov

## Høydepunkter fra ferden
*Vostok 6 og Vostok 5 ble skutt opp med 2 dagers mellomrom. 
*De to kosmonautene kommuniserte også med hverandre vha radio, andre gang slik kommunikasjon mellom to romskip fant sted.
*Ferden til Bikovskij skulle egentlig vare i hele 8 dager, men ferden ble endret flere ganger på grunn av høy solaktivitet, og ble tilslutt avsluttet etter 5 dager.
*Allikevel gjennomførte Bikovksij den lengste soloromferd noengang.
Flobecq

**Flobecq** (Nederlandsk: Vloesberg) er en by og en kommune i provinsen Hainaut i Belgia. Kommunen ligger på språkgrensa mellom nederlandsk og fransk og er en så kalt fasilitetskommune for nederlandsk, som betyr at kommunen er pålagt å tilby sine minoritetsspråklige innbyggere kommunale tjenester på nederlandsk om ønskelig.

## Referanser


## Eksterne lenker
*
Beloeil

:**Annen betydning: Det finnes også en by kalt [[Beloeil (Quebec)|Beloeil]] i Canada*.
**Belœil** er en by og en kommune i provinsen Hainaut i Belgia. Det totale området er på 61.55&nbsp;km², noe som gir en befolkningstetthet på 217 innbyggere per km².

Kommunen er navngitt etter slottet, Château de Belœil, en gang sete for Charles-Joseph de Ligne, militær offiser og en kjent brevskriver som blant annet korresponderte med Jean-Jacques Rousseau og Voltaire.

## Berømte innbyggere
Bortsett fra mange av medlemmene av den belgiske adelsfamilien Huset Ligne som bodde på slottet, er det andre kjente mennesker som har bodd her, blant annet:
* Émilie Dequenne, skuespiller
* Pierre Descamps, politiker
* Baron Empain, entreprenør og egyptolog

## Vennskapsbyer
*  Maybole, Skottland

## Referanser


## Eksterne lenker
*
Mossevassdraget

**Mossevassdraget** (også kalt **Vansjø-Hobølvassdraget**, **Vansjøvassdraget**, **Hobølvassdraget** eller **Morsavassdraget**) er et vassdrag med utspring fra skog- og myrområder i Østmarka i Oslo og utløp gjennom Mosseelva i Moss i Østfold. Nedbørfeltets areal er på 695,1 km².

Hobølelva er den viktigste elva i vassdraget. Den har utspring i innsjøen Mjær i Enebakk. I tillegg er det flere mindre elver. Av innsjøene er Vansjø den klart største, men det er flere mindre innsjøer og tjern.

Vansjø-Hobølvassdraget er det tredje største vassdraget i Østfold og Akershus øst for Oslo, etter Glommavassdraget og Haldenvassdraget. Vassdraget er vernet i henhold til Verneplan I for vassdrag.

## Elver i vassdraget
Hver linje inneholder elvas navn og hvor den munner ut. Sideelver er innrykket i forhold til hovedelva, og er listet i den rekkefølge de munner ut i hovedelva, regnet fra munningen til kilden. Lista er begrenset til elver med nedbørfelt over 20 km² eller middelvannføring over .

*Mosseelva – i Mossesundet ved Moss
**Hobølelva – i Vansjø fra nord, 7 km sør for Kirkebygden
***Kråkstadelva – 4 km sørvest for Elvestad, fra nordvest
***Tangenelva – i Mjær fra vest, ved Tangen
****Bruelven – i Langen fra nord
**Veidalselva (Kirkelva, Haugerelva) – i Vansjø fra nord, 4 km sør-sørøst for Kirkebygden
**Mørkelva (Nordbyelva) – i Vansjø fra nord, 4 km sør-sørøst for Kirkebygden
**Svinna (Svinndalselva, Nesaelva) – i Vansjø fra øst, 5 km sør-sørøst for Kirkebygden

## Innsjøer i vassdraget
*Vansjø – 35,63 km²
*Mjær – 1,67 km²
*Sæbyvannet – 1,54 km²
*Langen – 1,49 km²
*Våg – 0,93 km²
*Bindingsvannet – 0,62 km²
*Sværsvann – 0,48 km²
*Rolandsjøen - 0,16 km²

## Referanser
Bernissart

**Bernissart** er en by og en kommune i provinsen Hainaut i Belgia. Kommunen består av fem delkommuner: Bernissart, Blaton, Harchies, Pommerœul, Ville-Pommerœul. I 1887 ble det funnet et skjelett av Iguanodondinosauren her. Tilsammen er det funnet 30 komplette skjeletter av dinosaurer i kommunen.

## Referanser


## Eksterne lenker
*
Brugelette

**Brugelette** er en by og en kommune i provinsen Hainaut i Belgia. Kommunen består av fem delkommuner: Brugelette, Cambron-Casteau, Attre, Mévergnies-lez-Lens og Gages.

## Collège de Brugelette
I 1835 innrettet jesuittene i et tidligere kloster for fransiskanerinner et lærested: Collège de Brugelette, et gymnas som først var bestemt for oppdragelsen av sønnene av franske katolske familier, etter at kong Karl X ved sin ''ordonnance'' av 18. juni 1828 hadde fjernet jesuittene fra de åtte gymnasi i Frankrike som de da hadde stått i ledelsen for. Dette Collège de Brugelette vant raskt et meget godt ry, ikke minst for sin musikalske utdannelse. Det tiltrakk seg studenter fra hele Europa, da fremfor alt fra adelen. I 1854 ble *Collège de Brugelette* stengt, etter at jesuittene fra 1850 watter var tillatt å virke ved skoler i Frankrike og dermed grunnen til deres etablering i Belgiia var bortfalt.

## Referanser


## Eksterne lenker
*
Gujarati

**Gujarati** (ગુજરાતી) er et språk som stammer fra staten Gujarat vest i India.  Det er et indoarisk språk i den indoeuropeiske familien og er med sine 46 millioner brukere verdens på 22.-plass på lista over språk med flest brukere i verden.

Gujarati var morsmålet til blant andre Mahatma Gandhi, «far til India»; og Mohammed Ali Jinnah, «far til Pakistan».

Gujarati blir ikke skrevet med devanagari, men med en egen skrift. Gujaratiskriften er likevel i slekt med devanagari. Gujarati skrives uten den øvre tverrbjelken som brukes i devanagari, og skriver ગ for g, der devanagari bruker en tverrbjelke, med ग for g).

## Referanser


## Eksterne lenker
*
Chièvres

**Chièvres** er en by og kommune i provinsen Hainaut i Belgia. Kommunen består av seks delkommuner: Chièvres, Grosage, Huissignies, Ladeuze, Tongre-Saint-Martin og Tongre-Notre-Dame. Brugelette tilhørte tidligere familien Egmont. Byen har hatt flyplass siden 1917 og flystasjonen Chievres Air Base blir brukt av amerikanske flyvåpenet.

## Referanser


## Eksterne lenker
* Chièvres
Frasnes-lez-Anvaing

**Frasnes-lez-Anvaing** er en by og kommune i provinsen Hainaut i Belgia. Kommunen består av 15 delkommuner: Frasnes-lez-Anvaing, Anvaing, Arc-Ainières, Cordes, Forest, Wattripont, Buissenal, Frasnes-lez-Buissenal, Hacquegnies, Herquegies, Montrœul-au-Bois, Moustier, Œudeghien, Dergneau og Saint-Sauveur

## Referanser


## Eksterne lenker
*
Rex Harrison

**Reginald Carey «Rex» Harrison** (født 5. mars 1908, død 2. juni 1990) var en teater- og filmskuespiller. I 1957 vant han Tony-prisen for beste mannlige hovedrolle i en musikal for rollen som Henry Higgins i *[[My Fair Lady]]*. Harrison gjentok rollen i filmversjonen fra 1964 og vant da en Oscar for beste mannlige hovedrolle.

## Karriere
Harrison debuterte som skuespiller med filmen *[[The Great Game (1930)|The Great Game]]* (1930). Andre tidlige filmer inkluderer *[[Citadellet (film)|Citadellet]]* (1938), *[[Nattekspressen]]* (1940), *[[Major Barbara (film)|Major Barbara]]* (1941) og *[[Min kone går igjen]]* (1945). Harrison spilte kong Mongkut i dramafilmen *[[Eventyr i Siam]]* (1946). Han spilte deretter i filmer som *[[The Ghost and Mrs. Muir]]* (1947) og *[[Herren til Harrow]]* (1947). Fra 1948 til 1949 spilte han Henrik VIII i teaterstykket *Anne of the Thousand Days* på Broadway og vant Tony-prisen for beste mannlige hovedrolle i et skuespill for rolletolkningen sin. Fra 1956 til 1957 spilte han rollen som Henry Higgins i musikalen *[[My Fair Lady]]* og ble belønnet med enda en Tony-pris for innsatsen.

Harrison spilte Julius Cæsar i den historiske dramafilmen *[[Cleopatra (1963)|Cleopatra]]* (1963) og ble nominert til Oscar for beste mannlige hovedrolle for rolletolkningen sin. Han gjentok rollen som Henry Higgins i filmversjonen av *[[My Fair Lady (film)|My Fair Lady]]* (1964) og vant både Oscar og Golden Globe for beste mannlige skuespiller. Harrison spilte tittelrollen i filmen *[[Dr. Dolittle (1967)|Dr. Dolittle]]* (1967). Han spilte en aldrende homofil mann i filmen *[[Vi to (film)|Vi to]]* (1969), der Richard Burton spilte hans elsker. Harrison var med i Bollywood-filmen *[[Shalimar (film)|Shalimar]]* (1978), sammen med den indiske skuespilleren Dharmendra. Harrison har fått to stjerner på Hollywood Walk of Fame.

## Privatliv
Harrison var gift seks ganger. I 1942 skilte han seg fra sin første kone, Colette Thomas, og giftet seg med skuespillerinne Lilli Palmer i 1943. Paret spilte sammen i mange teaterstykker og filmer, inkludert *The Fourposter*. I 1947, mens han var gift med Palmer hadde Harrison en affære med skuespillerinne Carole Landis. Landis begikk selvmord i 1948 etter å ha tilbrakt kvelden med Harrison. Harrisons engasjement i skandalen rundt Landis' død gjorde skade på hans karriere.

Harrison og Palmer skilte seg i 1957. Samme år giftet Harrison seg med Kay Kendall, som døde av leukemi i 1959. Han ble senere gift med walisisk-fødte Rachel Roberts. Dette ekteskapet varte fra 1962 til 1971, inntil Roberts begikk selvmord i 1980. Harrison giftet seg deretter med Elizabeth Rees-Williams, og til slutt med Mercia Tinker, som ble hans enke da han døde i juni 1990, 82 år gammel.

## Filmografi (utvalg)
* 1947 – *[[The Ghost and Mrs. Muir]]*, Kaptein Daniel Gregg
* 1963 – *[[Cleopatra (1963)|Cleopatra]]*, Julius Cæsar
* 1964 – *[[My Fair Lady (film)|My Fair Lady]]*, Professor Henry Higgins
* 1982 – *[[Hevnens time]]*, Van Osten

## Referanser


## Eksterne lenker
*
Charleroi

**Charleroi** er en stor industriby i den belgiske provinsen Hainaut. Den ligger ved elven Sambre. Bykommunen består av 15 mindre kommuner som ble slått sammen i 1977: Charleroi (som er sentrum, og den opprinnelige byen), Marcinelle, Couillet, Dampremy, Goutroux, Marchienne-au-Pont, Monceau-sur-Sambre, Mont-sur-Marchienne, Jumet, Gosselies, Lodelinsart, Ransart, Roux, Gilly og Montignies-sur-Sambre. Charleroi het opprinnelig Charnoy. 

Bykommunen er administrativt delt opp i fem distrikter: 

* Sentrum (Charleroi, Dampremy og Lodelinsart)
* Nord (Gosselies, Ransart og Jumet)
* Vest (Goutroux, Monceau-sur-Sambre, Roux og Marchienne-au-Pont)
* Sør (Marcinelle, Mont-sur-Marchienne og Couillet)
* Øst (Gilly og Montignies-sur-Sambre).

Byen har en bybane, Charlerois pre-metro. Brussel-Sør Charleroi lufthavn ligger i Gosselies.

Toppfotballklubben R. Charleroi SC har sin hjemmebane i byen.

## Toponymi
Navnet «Charleroi» er en hyllest til Karl II av Spania.

## Geografi
Byen Charleroi ligger i et område som fra gammelt av ble kalt «*Pays Noir*» (på norsk: *Det sorte landet*); kallenavnet henspiller på de mange kullgruvene som var i drift i området. I området finner man elven Sambre, og også den såkalte Charleroi-Bruxelles-kanalen, som fremdeles brukes som en transportåre.

## Vennskapsbyer
*  Casarano, Italia
*  Donetsk, Ukraina
*  Follonica, Italia
*  Himeji, Japan
*  Hirson, Frankrike
*  Manoppello, Italia
*  Pittsburgh, USA
*  Saint-Junien, Frankrike
*  Schramberg, Tyskland
*  Sélestat, Frankrike
*  Waldkirch, Tyskland
*  Alvdal, Norge

## Referanser



## Eksterne lenker
*
Ahmadabad

**Ahmadabad** (gujarati: **અમદાવાદ**, hindi: **अहमदाबाद**) er den største byen i Gujarat i India. Den har en befolkning over 5,5 millioner (2011).

## Historikk
Ahmadabad er det kulturelle og kommersielle hjertet i Gujarat, og en stor del av det vestlige India.

I 2017 ble historiske deler av byen satt på UNESCOs verdensarvliste.

I 2002 opplevde Gujarat store opptøyer. Så mange som 1&nbsp;000 mennesker ble drept. Majoriteten av de drepte var muslimer. Delstaten Gujarat styres av Indias nasjonalistiske hinduparti (BJP), og det har flere ganger brutt ut kamper mellom ytterliggående hinduer og delstatens muslimske minoritet.

Den 26. juli 2008 ble byen rammet av en serie bombeeksplosjoner som drepte 45 og såret over 160 mennesker.

## Referanser
Tom collins

**Tom collins** er en cocktail og en variant av gin sour. Den består av:
*gin
*sitronsaft
*sukker
*mineralvann

Det finnes flere varianter som bytter ut gin:
*Brandy Collins (konjakk)
*Comrade Collins (vodka)
*John Collins (bourbon)
*José Collins (tequila)
*Ron Collins (rom)
Gin og tonic

**Gin og tonic** (**GT**), eller bare **gin tonic**, er en cocktail bestående av gin og tonic. Andelen mellom gin og tonic varierer, men den tradisjonelle oppskriften er 1:2 og garnert med en skive lime eller sitron. 

Bakgrunnen til gin and tonic sies å være britiske embetsmenn i Indias behov for å få i seg kininholdige tonic, fordi kinin er et botemiddel mot malaria. Tidlige versjoner av tonic var svært bittert, og lite søtet sammenlignet med dagens versjoner, og for å gjøre det mer appetittelig blandet de det ut med gin, lime og sukker. Gin og tonic er følgelig en av få drinker hvor brennevinet opprinnelig fungerte som blandevann. 

## Referanser


## Litteratur

*
Knud Plesner

**Knud Plesner** (døpt 4. desember 1731, død 20. mai 1790) var kjøpmann i Skien. Han giftet seg i Solum 18. mars 1766 med Maria Kall (døpt 25. februar 1741 i Skien, begravet 28. februar 1786). 

Knud Plesner og Maria Kall var dikteren Henrik Ibsens oldeforeldre, gjennom datteren Johanne Plesner (1770–1847). De var også foreldre til *Maria Plesner* (1768–1800) som var gift med eidsvollsmannen Didrich (von) Cappelen (1761–1828), Skien, i hans 1. ekteskap, og som var farmor til maleren August Cappelen. 

Knud Plesner var sønn av Johan Glüsing Plesner (født 1703 i Kerteminde, Danmark og død 1735 i Skien), som innvandret til Skien fra Danmark omkring 1720, og Karen Cathrine Hind (1708–1778). 

## Kilder
* Bergwitz, Joh. K: *Henrik Ibsen i sin avstamning &ndash; norsk eller fremmed?*, Nordisk forlag, Gyldendalske boghandel, Kristiania og København, 1916
Slavekrigene

**Slavekrigene** var en serie med slaveopprør som rammet den romerske republikk i senrepublikkperioden.

*Første slavekrig: 135 – 132 f.Kr. på Sicilia, ledet av Eunus, en slave som hevdet å være en profet, og Cleon.
*Andre slavekrig: 104 – 103 f.Kr., nok et slaveopprør på Sicilia. Denne gang anført av Athenion og Tryphon.
*Spartacusopprøret: 73 – 71 f.Kr., var et opprør i Italia, ledet av Spartacus.
Catharina Hind

**Catharina (Karen) Hind** (født 1708, begravet 22. april 1778) var fra Kerteminde på Fyn i Danmark. Hun var dikteren Henrik Ibsens tipp-oldemor. 

Karen Cathrine Hind var datter av Knud Pedersen Hind, rådmann i Kerteminde. Hun kom til Skien hvor hun giftet seg den 7. desember 1729 i Solum kirke med Johan Plesner (1703–1735). Paret fikk flere barn. 

Etter mannens død i 1735 giftet hun seg med Fredrik I. v. A. Wesseltoft (1707–1771).

## Referanser


## Kilder
* Bergwitz, Joh. K: *Henrik Ibsen i sin avstamning &ndash; norsk eller fremmed?*, Nordisk forlag, Gyldendalske boghandel, Kristiania og København, 1916
Andre slavekrig

**Den andre slavekrigen** var et mislykket slaveopprør mot romerne på øya Sicilia. Opprøret hadde mange årsaker, men en utløsende faktor må ha vært at mange slaver som var blitt sett på som urettmessige sådanne var blitt frigitt. Ditte var menn som var blitt gjort til slaver av skatteinnkrevere lisensiert av romerne fordi de ikke kunne betale sine skatter. Manius Aquilius, som da var konsul, erklærte at allierte eller vennlige frie menn ikke skulle holdes som slaver. 

Omtrent 800 slaver ble frigitt på Sicilia, og med dem hadde mange andre slaver bestemt seg for å forlate herrene sine og søke sin egen frihet. Guvernøren på Sicilia ga ordre om at de skulle vende tilbake til sine eiere, og det var da opprøret brøt ut. Den romerske konsulen Manius Aquilius slo ned opprøret, som var det andre i rekken av tre slaveopprør under republikken. 
Krigen varte fra 104 til 103 f.Kr.. Slavenes ledere var kjent som Tryphon og Athenion. 
## Litteratur
* Shaw, Brent (2001). *Spartacus and the Slave Wars: a brief history with documents*. pp.&nbsp;107–129.(at google books)
Fantasi (musikk)

**Fantasi** betegner i den seriøse musikken et musikkstykke i fri form, enten som en lek over et kjent tema eller spilt som en improvisasjon uten forberedelse eller noter. Å fantasere ble særlig tidligere brukt om å improvisere.

Særlig i barokken ble *fantasier* brukt om frie musikkstykker på linje med preludier og toccata. Fantasiene kunne inneholde både en og to fuger.

## Fantasier (eksempler)
* Johann Sebastian Bach: *Fantasi og fuge i g-moll*
* Johann Sebastian Bach: *Fantasi c-moll*
* Max Reger: *Fantasi over [[koral]]en* *«Wachet auf»* op.52:2
* Max Reger: *Fantasi og fuge i d-moll*, op.135B